Sabr kise kehte hain ?? 
“kisi cheez ke na milne par, kisi cheez ki tamanna hai, dil hasil karna chahta hai 
nahi mil rahi hai, to zubaan par shikwa e shikayat ke alfaaz na layen, ye sabr hai. 


Koi cheez ghum ho jaye us par ghila na karen rab ki bargah par, ye sabr hai” 


Shukr kise kehte hain ?? 

“Allah koi nemat ata kare to insaan Allah ka shukr ada kare, uski bargah me sajda e 
sujud ho jaye, arz kare ke malike qayenat tune mujhe ye nemat ata ki mai tera shukr 
guzar hun, us nemat ko lene ke baad Allah ki zaat ko faramosh na kare, ye hai shukr 


ki manzil” 


Sufiya Ekram me bahes chiri ke afzal kya hai, afzal ya shukr 
Ek manzil sabr ki hoti hai aur ek manzil shukr ki hoti hai 


Afzal Sabr hai, Quran me Allah ne farmaya ke “mai sabr karne walo ke saath hun” 
Halaat par sabr karna ahem hai warna baad me to sabr ho hi jata hai 


Sabr aur Shukr ka Marhala: 
Baba Faridganj Shakkar 44e ù 442) ki malfuzat, “Asrarul Auliya” me byaan kiya hai, 
ke mehfil saji hui hai, bare bare sufiya ekraam baithe hue hain, bahes chal rahi hai, 


sabr afzal hai ya shukr afzal hai 


Qaseer tadad ne kaha shukr afzal hai, daleel - ke insaan ke paas jab maal ata hai to 
wo nashukri karta hai, ghamandi ho jata hai, misaal hain Firon aur Namrud, aur jab 
pareshaan hota hai to Allah ko yaad karta hai, aur khud ba khud sabr karta hai, moat 
ho jaye to sabr ho hi jata hai. Ba zahir daleel sahi lag rahi hai 


Baba Faridganj Shakkar 44e àl 243) ne farmaya ke mere nazdeeq sabr afzal hai, 
daleel, farmaya, ke Quran me kahin nahi aya, “innal laha ma shakereen”, Allah 
shukr karne walo ke saath hai, bulke Quran me aya hai,” innal laha ma sabereen” 
Allah sabr karne walo ke saath hai, lehaza, jiske saath Allah hai wo darje me buland, 


afzal hai 


Magar Imam Hussain Karbala me sabr aur shukr dono ki manzil par hain, jab koi 
shaheed ho raha hai to sabr bhi farma rahe hain, aur kehte hain, kasam rabbe Kaaba 


ki mai kamyab ho gaya 


Sabr ki manzil bari mushkil hoti hai - 2 wakiyat 


(a) Sheikh Ahmed Sharwani 44e di laa): 

Wakiya (1): Jamey Karamate Awliya - Hazrat Imam Ismail Dabhai 45 å iaa) apne 
zamane ke nudaddid bahot barey wakht ke aalim hain, likhte hain ke Shaikh 
Ahmed Sharwani 445 å ia) wakht ke bahot barey wali guzrey hain, Khangah me ye 
khud rehte hain, inka beta beemar ho gaya, bahot kam ghar par jaya karte the, bete 
ki maa yani apki biwi apke paas aati hain, arz karti hain, ap Allah ke pasandidah 
bande hain, apko khuch pata hai ghar par apka beta beemar hai tarap raha hai, uske 
bachne ki umeed nazar nahi aati, dua kijiye Allah ki bargah me ke Allah usko accha 
kar de. Ap farmate, mai Allah ki raza me raazi hun, usne di hai nemat, chahega to 
hamare paas rakhega chahega to wapas le lega, mai dua nahi karunga, mai Allah ki 


raza par raazi hun, biwi mayus hokar loat jaati hain. 


Khuch din baad phir aati hain, kehti hain ke ab to tabiya aur bigar gayi hai, tabeebo 
ne jawaab de diya hai, kehte hain ke marz samajh me nahi aata, marz samjhen to 
ilaaj karen, bachne ki koi umeed nahi dikhti, Allah apki dua ko kabul karega, ap 
logo ke liye dua karte hain afsos apni hi aulad ke liye dua nahi karte, farmaya, logo 
ke liye isliye karta hun ke log pur umeed hokar meri taraf aate hain, mujhe haya aati 
hai ke mai apne liye koi dua karun, mai sabr karunga, uski marzi par mai raazi hun, 


phir biwi mayus hokar chali jaati hai. 


Teesri baar aati hai, kehti hai ab saqrat ka alam hai, saanse ukharti hai aur aati hai, 
na jaane kab dum nikal jaaye, apney apne bacche ke liye dua to nahi kari, kya usko 
akhri lamhe me dekhna gawara nahi karenge, theek hai chalo, ghar pahonche, beta 
bistar par hai, seena uchalta hai, saans lene me takleef ho rahi hai, bilkul akhri 
wakht malum hota hai, apne is manzar ko dekha, ankhon me aansoo aa gaye, abhi 


bhi sabr ki manzil par qayam hai, arz karte hain, malike qayenat mere bete ka jo 


(b 


— 


anjaam hona hai ho jaye mai teri raza pe raazi hun, chunke ap wali the, nigahon se 


hijabat hatey hue hotey the 


Ap dekh hain ke malakul moat asmaan se chale aa rahe hain saath me farishto ki 
jamat hai, ab inko manzar dikhta hai ke mere bacche ke pairo ko farishto ne pakar 
liya, haath bhi pakar liya, malakul maot ne rooh khichna shru ki, baccha dard aur 
takleef me hai, ap tarap gaye, ye dekh kar, sabr ki manzil khatm ho gayi, sabr tut 


gaya, be-saakhta Allah ki bargah me arz karte hain “ai malike qayenat mera beta” 


Ye duaiye andaz ka jumla tha, hala ke kaha nahi, mere bete ko bacha, bus jaise 
zubaan se ye nikla, Lohe Mahfuz par taqdeer bara di gayi, ap malakul moat se 
mukhatif hokar bolte hain, Malakul Moat Lohey Mahfuz par nigaah utha, hukm me 
tabdili aa chuki hai, dekhte hain, malum hua zindagi ata kar di gayi hai, Malakul 


Moat farishto ke saath loat jaate hain. 


Hazrat Shah Mohammad Ghous Gwalior 44e ùl laa): 


Wakiya (2) : Ek buzurg hain, Hazrat Shah Mohammadd Ghous Gwaliori 45 á isa, 
apne zamane ke ghous e azam hain, Gwalior ke rehne wale hain,ek martaba Gwalior 
ke governor ne apko kisi kaam se bulaya, ap ne kahelwaya kuan pyase ke paas nahi 
jaate, pyaasa kuan ke paas ata hai, governor ko nagawar guzra, hukm diya ke unse 
kaho ke Gwalior choarkar nikal jaaye, raat hone ke pehle na nikle to unka qatl kar 
dunga, haala ke ghous the chahte to sab khuch kar sakte the par sabr ki manzil par 
the, Rabbey Qayenat mai sabr karunga uski ziyarti par, tune taqat di hai quwwat di 


hai izhaar nahi karunga. 


Ap 40 mureedain ke saath, ek poti thi apki choti si, ghorey pe sawaar hue, Gwalior se 
nikalte hain, poti ko apne apney peeth ke pichey baitha liya, safar kar rahe hain, jab 
beech jungle me pahonche to dakuon ko pata chal gaya, dakuon ne socha ke 
mureedeen aate the nazraane dete honge to bahot zyada maal asbaab lekar jaa rahe 


honge, chalo unhe loot lete hain 


Daaku aaye, charo taraf se ghair liya, kaha huzur kya hukm hai, sabr karo, jung ki 


ijazat nahi, apne ghoro ki raftaar ko barao aur milo yahan se, ye bhagne lage, dakuon 


ne picha kiya, sab se piche wale mureed ko maar dala daku ne, awaaz di, Al 
Murshid, madad kijiye, apne murkar dekha, ruke nahi, dusra mureed phir teesra 
mureed kat ke girta hai, ap ruke nahi, kehte hain ai rabbe qayenat tune ikhtiyar to 
diya hai, par mai dua nahi karunga, mai teri raza par raazi hun, teri marzi hai to 
chahe to mureed ko apne paas bula le, har mureed ki shahadat par ap sabr ki manzil 


par qayam hain. 


Ek daku ne dekha ke apke poti ke kaan me soney ki baaliyan pehni hui hai, aur ap 
rukney ko taiyar nahi, agar daku talwaar chalayega to bacchi qatl ho jayegi, aur 
bacchi ko qatl karna munasib nahi hai, maqsad to daulat lootna hai, ek daku paas 
akar poti kaan se baaliyon ko aisa kheecha ke kaan chir jata hai, khun jaari hua, poti 
ne awaaz lagayi, dada jaan meri khabar lijiye, apne sabr kiya, ab dusre kaan ki 
baaliyon ko bhi aise hi kheecha daku ne, phir kaan chira, phir isme se bhi kun jaari 


hua, poti ne nida ki, apne phir sabr kiya 


Ab teesra mamla ye hota hai ke apke poti ke galey me ek haar ek bad-bakht agey 
barta hai aur galey ke haar ko khichna chahta hai, natija ye hota hai ke haar tutne ko 
taiyar nahi, gala chil jata hai, khun jaari hota hai, poti ne nida ki, bus Ghaus ne is 

Manzar ko palat ke dekha, bardash ke bahar ho gaya, sabr ki manzil khatm ho gayi, 
apne apna asaa hawa me lehraate hain, rabbey qayenat tune mujhe ab tak sabr ata 
kiya, par ab sabr nahi hota, ke tabhi wo danda talwaar me tabdeel ho jati hai aur 


saare dakuon ki gardano ko tan se juda karti jaati hai 


